Document ID: 31992R1271

ΚΑΝΟΝΙΣΜΟΣ (ΕΟΚ) αριθ. 1271/92 ΤΗΣ ΕΠΙΤΡΟΠΗΣ της 19ης Μαΐου 1992 για την τροποποίηση του κανονισμού (ΕΟΚ) αριθ. 3846/87 όσον αφορά την ονοματολογία των προϊόντων για τις επιστροφές κατά την εξαγωγή στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 15 παράγραφος 6,
Εκτιμώντας:
ότι καθορίστηκε ονοματολογία των επιστροφών από τον κανονισμό (ΕΟΚ) αριθ. 3846/87 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 934/92 (4)- ότι είναι αναγκαίο να τροποποιηθεί η ονοματολογία αυτή για να ληφθούν υπόψη νέες τεχνικές εξελίξεις που αφορούν την επεξεργασία και τη συσκευασία κυρίων τεμαχίων και τεμαχίων αυτών τα οποία δικαιούνται επιστροφών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο τομέας 7 του παραρτήματος του κανονισμού (ΕΟΚ) αριθ. 3846/87 τροποποιείται ως εξής:
Η υποσημείωση (1) αντικαθίσταται από το ακόλουθο κείμενο:
"(1) Τα προϊόντα και τεμάχια αυτών μπορούν να ταξινομηθούν στη διάκριση αυτή εάν οι διαστάσεις και τα χαρακτηριστικά του συνεκτικού μυικού ιστού επιτρέπουν την εξακρίβωση της προελεύσεως των προαναφερθέντων κυρίων τεμαχίων. Η έκφραση "τεμάχιά τους" εφαρμόζεται στα προϊόντα με καθαρό βάρος τεμαχίου τουλάχιστον 100 γραμμάρια ή στα προϊόντα τεμαχισμένα σε ενιαίες μερίδες για τις οποίες μπορεί να προσδιορισθεί ότι προέρχονται από το υπόψη κύριο τεμάχιο και που συσκευάζονται μαζί με συνολικό καθαρό βάρος τουλάχιστον 100 γραμμαρίων."
Άρθρο 2
Ο παρών κανονισμός αρχίζει να ισχύει την 1η Ιουνίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Μαΐου 1992.

Labels: 17
6